als_Latn dik_Latn sag_Latn
Basha: Rezoluta, fund kriminalizimit të Kuvendit, beteja vazhdon krahë qytetarëve
- 5057 Lexime
- (17:40 , 24/12/2014)
- 15 Komente
TIRANË- Kryetari i Partisë Demokratike Lulzim Basha bëri sot një rezyme të arsyeve që e shtynë opozitën të braktiste Kuvendin 6 muaj më parë, ndërsa tha se ishin pikërisht përpjekjet e opozitarëve që e kthyen sërish në Kuvend.
“6 muaj më parë Rama-Meta përkeqësuan gjendjen e demokracisë, mohuan të drejtën kushtetuese, organizuan grupin e dhunës ndaj opozitës. 6 muaj më parë ndërpremë marrëdhëniet si veprim i domosdoshëm për të ekspozuar të vërtetën tronditëse të një Kuvendi të krimunalizuar me vetëdije. Ne mbrojtëm kuvendin duke mos u pajtuar me kriminalizimin e tij, kërkuam çmontimin e mekanizmit që provon krimin në kuvend. Kjo nuk është një çështje e një interesi partiak por çështje madhore e demokracisë. Ne e ndërkombëtarizuam atë. Kjo përpjeke solli marrëveshjen dhe rezolutën”, tha Basha.
Duke u shprehur se PE-ja do të monitorojë zbatimin e rezolutës, ai tha se ky dokument shënon edhe fundin e kriminalizimit të Parlamentit.
“Kalimi nga qëndrimi i përbashkët tek veprimet e përbashkëta është hapi i ri që duhet të hedhim tani që dekriminializimi të kthehet në akt , ne jemi të vetëdijshëm që rezoluta është vetëm fillimi i punës, fillimi i fundit për kriminalizimin e Kuvendit”, tha Basha.
Më tej, kryeopozitari u shpreh se PD-ja do vijojë në Kuvend betejën e nisur, por edhe krah qytetarëve që protestojnë për gjendjen e vështirë ku ndodhet vendi.
FJALA E PLOTE E BASHES
Me kënaqësi të veçantë dëshiroj të përshëndes sot nënshkrimin dhe miratimin e Rezolutës për normalizimin dhe dekriminalizimin e Kuvendit të Shqipërisë.
Do të kemi një demokraci funksionale dhe të shëndetshme, të mbështetur në vlerat dhe virtytet më të mira, apo një pseudodemokraci, një kartel, ku ligjin e bën krimi i organizuar dhe një grusht oligarkësh që mendojnë vetëm për sundimin dhe pasurimin e tyre ?!
Kjo ka qenë dhe mbetet akoma pyetja kyçe që gjëmon e kumbon si gjëmë. Ky ka qenë udhëkryqi ku e vuri shoqërinë shqiptare gjashtë muaj më parë shumica Rama-Meta në lajthitjen për të qeverisur pa opozitë, ose me një opozitë fasadë, duke e përjashtuar nga ligjvënia e cilësuar, nëpërmjet trafikut të deputetëve, duke i mohuar të drejtën kushtetutese hetimit parlamentar, dhe së fundi duke hedhur në veprim repartin e dhunës për t’i mbyllur gojën opozitës, për t’i marrë asaj edhe mjetin e fundit, fjalën e lirë.
Pa asnjë dilemë se e vetmja alternativë për Shqipërinë dhe shqiptarët është demokracia funksionale e modelit europian, Partia Demokratike dhe opozita vendosën gjashtë muaj më parë ndërprerjen e marrëdhënieve me Kuvendin, si një veprim i domosdoshëm për të ekspozuar qartë dhe bindshëm në sytë e opinionit të brendshëm dhe ndërkombëtar të vërtetën tronditëse, të një Kuvendi të kriminalizuar me vetëdije nga krerët e mazhorancës aktuale.
Ne mbrojtëm Kuvendin duke shpallur papajtueshmërinë tonë absolute me kriminalizimin e tij. Ne kërkuam dhe propozuam një marrëveshje politike, për ç’montimin deri në burmën e fundit të mekanizmit që promovon kontingjente të krimit të organizuar në Kuvend dhe në çdo institucion tjetër publik, me bindjen e plotë se kjo nuk ishte e nuk mund të jetë një çështje e zakonshme e interesit partiak të një pale, por një çeshtje madhore e demokracisë, kauzë jetike e shqiptarëve. Ne e ndërkombëtarizuam problemin kur pamë se shumica po bënte veshin të shurdhër. Ishte kjo përpjekje, e gjatë dhe e vendosur, që solli më në fund marrëveshjen dhe rezolutën e miratuar sot në Kuvendin e Shqipërisë. Kjo rezolutë përfaqëson kuadrin e qartë të parimeve dhe angazhimeve të përbashkëta shumicë-opozitë për dy çështje kyçe:
Së pari, për normalizimin e jetës parlamentare përmes zbatimit sistemik të vendimeve të Gjykatës Kushtetuese dhe rishikimit të rregullave në lidhje me funksionimin efikas të komisioneve parlamentare hetimore bazuar në praktikat më të mira ndërkombëtare.
Së dyti, për të punuar sëbashku, në mënyrë konsensuale, me ndihmën e Parlamentit dhe Komisionit Europian për dekriminalizimin e Kuvendit dhe institucioneve të tjera të qeverisjes.
Rezoluta ka mbështjen e plotë të përfaqësuesve të grupeve më të mëdha të Parlamentit Europian, Partisë Popullore Europiane dhe Partisë Socialiste Europiane. Zbatimi i Rezolutës po kështu do të monitorohet prej tyre në vazhdimësi. Në vlerësimin tim dhe të Partisë Demokratike të Shqipërisë, kjo është një ngjarje më rëndësi të madhe për jetën politike, parlamentare dhe shoqërore të Shqipërisë.
Frytet e saj do të duken menjëherë dhe në vijimësi, në vartësi të seriozitetit, shpejtësisë dhe cilësisë së zbatimit të masave të gjithëpranuara për të garantuar sovranitetin e plotë të ligjeve kushtetuese dhe vendimeve të Gjykatës Kushtetuese, dhe sidomos për dekriminalizmin e Kuvendit dhe institucioneve të shtetit, për eliminimin njëherë e mirë të praktikave që mundësojnë vërshimin e krimit në këto institucione, kapjen dhe kapitullimin e tyre.
Si nismëtarë të këtij zhvillimi, që paralajmëron goditjen dhe fundin e një kancerogjeni shumë të rrezikshëm për shtetin dhe shoqërinë shqiptare, dua të shpreh mirënjohjen time të pakufishme për qytetarët shqiptarë, që kanë ndarë me ne këtë shqetësim madhor dhe na kanë mbështetur pa rezerva në këtë betejë.
Falenderoj nga zemra me mirënjohje të thellë të gjithë miqtë dhe partnerët tanë europianë dhe amerikanë, zotërinjtë Kukan dhe Fleckenstein në veçanti, që ndihmuan me përkushtim të madh për arritjen e kësaj marrëveshje dhe do të vazhdojnë të na mbështesin për zbatimin e saj.
Kalimi nga qëndrimi i përbashkët i shprehur në rezolutë, tek veprimet e përbashkëta, duke përshtatur praktikat më të mira me asistencën e Bashkimit Europian, është hapi i ri që duhet të hedhim tani, pa humbur kohë, me qëllim që dekriminalizimi të mos mbetet deklarativ, por të kthehet në akt dhe të jetë një proces pa ngecje deri në finalizim.
Ne jemi të vetëdijshëm se rezoluta nuk është fundi, por vetëm fillimi i punës dhe përpjekjeve për zbatimin e saj. Thënë ndryshe, është fillimi i fundit për kriminalizimin e Kuvendit të Shqipërisë dhe çdo institucioni tjetër.
Partia Demokratike dhe opozita janë në Kuvend për ta vazhduar këtë betejë dhe për ta çuar deri në fund, tashmë me një mbështetje të plotë qytetare dhe ndërkombëtare dhe me një dokument parimesh dhe angazhimesh detyruese për shumicën dhe opozitën. Beteja nuk do të jetë e lehtë, por ne jemi të vendosur dhe optimistë se do t’ja dalim. Shqipëria e vlerave dhe virtyteve është misioni ynë. Me ketë rast dua t’i siguroj të gjithë demokratët dhe qytetarët shqiptarë se Partia Demokratike do të vazhdojë të jetë zëri i tyre në Kuvend dhe jashtë Kuvendit, do të vazhdojë të jetë në sintoni të plotë e të përditshme me Shqipërinë në protestë, do të vazhdojë t’u prijë protestave popullore përballë gjendjes gjithnjë e më të përkeqësuar ekonomike dhe shoqërore në vend.
Vendi ka rrugëdalje, ka zgjidhje nga qorrsokaku ku ndodhet, dhe ne jemi më të vendosur se kurrë për ti realizuar ato.
(ma.ar/BalkanWeb)
Komente ( 15 )
-
Përfundimisht kur iku Sala thashë shpëtoi Shqipëria por Luli filloi ma keq se saliu dhe po na heq trurin kur flet me gjuhë rrugaçërie në foltoren e PD dhe ka taktikën serbofile që hedhin baltë tek të tjerët kur janë vetë kriminela të faktuar me vrasje me shitjen e Shqipërisë nxitje dhune Lazarat etj etj e mbani mend besoj kur thoshin Rama escobar dhe Lazarati ishte i këtyre!! kjo PD është fatkeqësia e këtij populli!
-
Bw shfaqni komentet mos i seleksiononi
-
Jane dumb ato tek wb..LOL
-
-
Pershendetje per Opoziten qe me ne fund po perpiqe qe me mbeshtetien e faktorit nderkombetar , te ktheje pralamentarizmin ne kete vend. Nje fillim i mire dhe nje akt qe u sherben te gjitheve, edhe mazhorances qeverisese. Ne si qytetare e votuam kete maxhorance per te respektuar Kushtetuten dhe Ligjin, per te korigjuar ato gjera qe opozita e sotme kishte bere gabim kur ishte ne Pushtet, por jo te qeverisnin me krimin dhe te justifikohen me te shkuaren, qaramanet nuk i sherbejne askujt.
-
Mire bete qe hyte se do humbisnit rrogat se moral skeni me…per popullin ?hahaha can bere me qeshe –popullit i keni pire gjakun…
-
o luli i vocer,e dime qe jeni ne krah dhe mbeshtetje te popullit jo vetem sot por dhe para nje viti edhe tete vitet qe ishit ne pushtet,por nje pyetje te vogel kishja sic je dhe vete
dje gjithe diten pershendesje dhe mbeshtetje rrezoluten e paraqitur prej tyre,ne darke perse e pret dhe e qendiset sic donit vete?
keshtu sic mbeshtete rezoluten dje ashtu mbeshtetni dhe popullin sot
po nuk u pergjigje ti le te pergjigjet ky toma qe komenton me larte
-
Luli I vocerr????
Ai eshte me I gjate se ti dy here… idiot
-
-
Bravo….Keni bere nje gje shume te rendesihme per transparencen dhe per drejtesine e kombit.
PS jane hedhur si kafsheri dhe jo civilizim por vetem duan pushtet dhe te oligarkeve te PS qe duan ta grabisin Popullin me taksa dhe me papunesi.
-
Ja dhe furcat e rradhes! Kisha besim ne fillim tek ky djale, por dhe ky s’na doli gje!
-
Hyre ne parlament, per te marre rrogat jo per qytetaret. Akoma besoni se do tia hidhni njerzve? Shko ne hollande aty ku ke familjen&pasurite, dhe i thua popullit qe gjasme jam ne Bruksel, dhe po punon forte per qytetaret. Mashtroni me keq se nastradini. Eshte bere Tirane si hale minjsh, as investime as gje, edhe plehrat po i mbllidhni nje here ne 5 dite. Tenderat e bashkise i keni nderprere, gjasme mazhoranca po ju bllokon, mashtuesa.
-
Koment idiotashm pa kuptim.
-
-
Sa inat kam kto komenutesti injorant …. Po flitni o njerrez per gjendjen aktuale i paskerka fal basha detin greqis e paska vra n21 janar protestuesit… Ah ju jeni ftof ntajare
-
kur flet edhe ky,i ka fjalet si p,,,, syfyrit
-
Po ti tek kush hyn, ose me mire ta shtroja peytjen a e je e vetedishem qe ti je krimineli numer dy i popullit shqiptar!!!!!
Hajt se po e harrojm ate vjedhjen e rruges durres kukes, po a harrohet marrveshja e detit qe i fale greqise, po a harohen viktimat e 21 janarit!!!
Prandaj mos na fol per kriminalizim se ti je kreykari i krimit, i pasuar me ate qofte+teke=ristanin.
-
Cfare ti thua, eshte shume ironike.
Kriminelet e PS bejne ligjet qe ti zbatosh ti, o koqe.
-
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn unk als_Latn unk als_Latn unk als_Latn unk unk als_Latn unk als_Latn unk als_Latn als_Latn als_Latn als_Latn unk ita_Latn als_Latn unk unk als_Latn als_Latn unk als_Latn unk als_Latn unk als_Latn unk unk als_Latn unk als_Latn unk als_Latn als_Latn als_Latn unk als_Latn als_Latn unk